Katarína Michaela Španielska

**Katarína Michaela Španielska** (; * 10. október 1567, Madrid – † 6. november 1597, Turín) bola španielska infantka z rodu Habsburgovcov. Po sobáši s vojvodom Karolom Emanuelom I. sa stala savojskou vojvodkyňou. Niekoľkokrát v neprítomnosti Karola Emanuela vládla vojvodstvu ako regentka, najmä počas jeho vojnovej výpravy roku 1594.

## Život

### Mladosť
Katarína Michaela sa narodila v Madride ako mladšia (preživšia) dcéra kráľa Filipa II. Španielskeho a jeho tretej manželky, francúzskej princeznej Alžbety z Valois. Svoje prvé meno *Katarína* dostala po babičke z matkinej strany, Kataríne Medicejskej, druhé – neobvyklé – *Michaela* po archanjelovi Michalovi, keďže prišla na svet v týždni osláv jeho sviatku. Matka jej zomrela veľmi skoro (v októbri roku 1568 pri potrate syna), keď Katarína mala iba rok. Jej otec sa však čoskoro znovu oženil a jeho štvrtá manželka, Anna Habsburská, bola obom sestrám skutočnou matkou. Napriek tomu mal otec voči obidvom dcéram veľmi vrelý vzťah a venoval im dosť zo svojho času. Dodnes sa zachovali listy, ktoré im písal preslávený protivník anglikánskej cirkvi. Neskôr im dovoľoval zapájať sa do vybavovania úradných záležitostí.

### Savojská vojvodkyňa
Roku 1585 sa Katarína Michaela vydala za savojského vojvodu Karola Emanuela I. (* 1562 – † 1630). Počas dvanástich rokov mu priviedla na svet dovedna až desať detí. Počas pôrodu posledného dieťaťa skonala vo veku tridsať rokov. Uvádza sa, že smrť milovanej dcéry, ktorú od svadobného sobáša už nikdy nevidel, urýchlila koniec života jej otca. Jej manžel sa už znovu neoženil.

Okrem poslednej dcéry, ktorá zomrela spolu so svojou matkou bezprostredne po pôrode, sa všetky jej deti dožili dospelého veku, pričom práve tento jav bol pre túto oblasť dosť zvláštny. Katarína Michaela sa tak stala prastarou matkou talianskych kráľov a savojského rodu.

## Potomkovia
** 1. Filip Emanuel (* 2. 4. 1586 – † 9. 2. 1605), slobodný a bezdetný
** 2. Viktor Amadeus I. (* 8. 5. 1587, Turín – † 7. 10. 1637, Vercelli), vojvoda savojský od roku 1530 až do svojej smrti, titulárny kráľ cyperský a jeruzalemský  
**: ⚭ 1619 Kristína Bourbonská (* 10. 2. 1606, Paríž – † 27. 12. 1663, Turín)
** 3. Emanuel Filibert (* 16. 4. 1588, Turín – † 4. 8. 1624, Palermo), sicílsky vicekráľ v rokoch 1622 až 1624, slobodný a bezdetný
** 4. Margaréta (* 28. 4. 1589, Turín – † 26. 6. 1655, Miranda de Ebro)
**: ⚭ 1608 František IV. Gonzaga (* 7. 5. 1586 Mantova – † 22. 12. 1612 tamtiež), vojvoda z Mantovy a Montferratu od januára 1612 až do svojej smrti
** 5. Izabela (* 11. 3. 1591 Turín – † 28. 8. 1626, Modena)
**: ⚭ 1608 Alfonz III. d´Este (* 22. 10. 1591, Ferrara – † 26. 5. 1644, Castelnuovo di Garfagnana), vojvoda z Modeny a Reggia v rokoch 1628 až 1629.
** 6. Móric (* 10. 1. 1593, Turín – † 4. 10. 1657, tamtiež), biskup a kardinál, po dišpenzu sa roku 1642 oženil
** 7. Mária Apolónia (* 9. 2. 1594, Turín – † 13. 7. 1656, Rím), rehoľníčka v Ríme
** 8. Františka Katarína (* 5. 10. 1595, Turín – † 20. 10. 1640, Biella), rehoľníčka v Bielle
** 9. Tomáš František (* 21. 12. 1596, Turín – † 22. 1. 1656 tamtiež), carignanský knieža od roku 1620 až do svojej smrti, vojvodca v Tridsaťročnej vojne 
**: ⚭ 1625 Mária Bourbonská (* 3. 5. 1606, Paríž – † 3. 6. 1692, tamtiež)
** 10. Johana (*/† 1597)

## Vývod predkov

## Iné projekty

## Zdroj

Kategória:Úmrtia 6. novembra
Kategória:Úmrtia v 1597
Kategória:Narodenia 10. októbra
Kategória:Narodenia v 1567
Kategória:Osobnosti z Madridu
Kategória:Španielski Habsburgovci
Kategória:Španielske princezné
Kategória:Arcivojvodkyne